மாவட்ட ஆட்சியர் ராமன் அழைத்து பார்த்தும் கூட இந்த மாவட்ட செய்தி மக்கள் தொடர்பு அலுவலர் வருவதில்லை என்றால் பார்த்து கொள்ளுங்கள். அந்தளவுக்கு மாவட்ட ஆட்சியரிடம் பயம் தெளிந்து விட்டது இளங்கோவுக்கு என்றுதான் சொல்ல வேண்டும். எந்த நிகழ்ச்சிக்கு மாவட்ட ஆட்சியர் சென்றாலும் உதவி செய்தி மக்கள் தொடர்பு அலுவலர் அசோக்குமார்தான் வருகை தருகிறாராம். செய்தியாளர்கள் பெயரைச் சொல்லி இருந்த இடத்தில் இருந்து கொண்டு வசூல் வேட்டையை மட்டும் கனகச்சிதமாக நடத்தி கொள்கிறாராம் இளங்கோ. மாவட்ட செய்தி மக்கள் தொடர்பு அலுவலகத்தில் பணியாற்றும் புகைப்படக்கலைஞர் ஜான் என்பவரை புகைப்படம் எடுக்கச் சொல்வதே இல்லை. இவருக்காக சில புகைப்பட கலைஞர்களை வைத்து படம் பெற்று கொள்கிறார். மாவட்ட ஆட்சியரின் புகைப்படங்கள் தினசரிகளுக்கு அனுப்புவதும் இல்லை. அனைத்து மாவட்ட செய்தி மக்கள் தொடர்பு அலுவலர்கள் செய்திகளை வேர்டு ஃபைலில் அனுப்புகின்றனர். ஆனால் வேலூர் மாவட்டத்தில் மட்டும் செய்திகள் ஸ்கேன் செய்து சுலபமாக அனுப்பி விட்டு சென்று விடுகின்றனர். அரசின் செய்திகளை மக்களிடம் சென்றடைய ச் செய்வதே பிஆர்ஓவின் தலையாய வேலை. ஆனால், ஏதோ இவர்கள் கடமைக்கு பணியாற்றுவது போன்று உள்ளது. முக்கியமாக இவர் திமுகவை சேர்ந்தவர் ஆவார். திமுகவினருக்கு அரசு தரப்பு விஷயங்களை (ரகசியங்களை) விரிவாக கூறி வருகிறார். அதிமுகவினரிடம் நான் எடப்பாடி பழனிச்சாமியின் உறவினர் என்று சொல்லிக கொள்கிறார்.